**Отчет за дейността на НЧ”Алеко Константинов-1907г.” – с.Марково за периода**

**01.01.2022г. – 31.12.2022г.**

Ролята на читалището отдавна е надскочила функциите само на традиционна културно-просветна организация, тя е и на съвременна гражданска организация, призвана да обхване в себе си най-широк кръг от населението , да обръща внимание на потребностите на децата , на младите хора и връзката между отделните поколения. Читалището е и своеобразен център за информация, предоставящо и различен вид услуги за населението.

Въпреки срещаните трудности за отчетния период, можем да заявим, че 2022г. беше успешна година за нашето читалище, справихме се с предизвикателствата на времето в което ни се налага да живеем.

Запазихме всички съществуващи самодейни колективи и групи и сформирахме нови, развихме и нови дейности, основно за децата. **Читалището** си остава мястото за развитието на художествената самодейност и любителското творчество, място за обществена и социална дейност .

1. **Отчет за дейността на библиотеката за 2022година**

Библиотеката при читалището и през 2022 година е единственото място, предназначено за достъп до четене и информация за потребителите на селото - ученици, учители, работници, служители, пенсионери.

Основната цел на библиотеката е да насърчи четенето при младите хора -предимно подрастващите , стремеж за зараждане на любов към четенето още от най- ранна възраст.

1. **Организация и управление на библиотеката**

За създаване на добра организация в работата на библиотеката, беше изготвен годишен план за нейната дейност и съгласуван с читалищното настоятелство.

Бяха проведени срещи с учители от началните класове и организирани посещения в библиотеката на учениците от 1 до 4 клас с цел запознаване с библиотеката, с нейните функции и правила на работа, както и инициативи за насърчаване на четенето със дискусия за любима книга или автор, запознаване с творчеството на детски автори, викторини и игри.

В библиотеката през 2022г. постъпилите нови заглавия са 111 БД, от които 71 бр. са от дарения и 40бр. от собствени източници и бюджет/ субсидия на стойност 1085,77лв.Библиотечният фонд е обогатен с нови 73 тома художествена литература, 73 тома отраслова литература (езотерика, психология,обществени науки) и 32 тома литература за деца.

През тази година библиотеката отново се включи с проект по програма *„Българските библиотеки –съвременни центрове за четене и информираност”,*който беше одобрен и финансиран, но неговото отчитане ще стане за 2023 г., защото средствата от МК бяха приведени в последните работни дни на годината.

Бяха постигнати следните стойности на индикаторите за резултатност:

* Читаемост -89,3
* Посещаемост – 5,62
* Обръщаемост – 0,09
* Обхванатост – 5,61%
* Книгоосигуреност – 0,572

В края на годината беше изготвен и представен на читалищното настоятелство отчет за дейността на библиотеката.

Основно през страницата на ФБ се рекламира дейността на библиотеката!Всички събития, постъпления на дарени или закупени книги и планирани дейности се публикуват в страницата на читалището.

Направеният анализ на читателската активност показва, че най-висока активност има сред децата от начална и средна степен -7/14години.

1. **Управление на библиотечния фонд**

Библиотечния фонд в края на годината е 11710.През 2022г. постъпилите нови заглавия в библиотеката са 111 БД., от които 71 бр. са от дарения и 40бр. от собствени източници и бюджет/ субсидия на стойност 1085,77лв. Библиотечният фонд е обогатен с нови 73 тома художествена литература, 73 тома отраслова литература (езотерика, психология, обществени науки) и 32 тома литература за деца. Отчислени са 25 бр. БД поради физическа изхабеност. Отбелязани за 12 отказа - 7 от тях неналични и 5, заети от потребители.

**3.Библиотечно обслужване**

През отчетната година са регистрирани 194 потребители, от които 130- жени, 64- мъже, като децата до 14г. са 94 бр. Посещаемостта е общо 1090 (701 за дома, 112 читалня и 29 ксерокс, компютър, интернет). Заетите БД за 2022г. са 1461бр.- по-голям е делът на художествената литература- 895, литература за деца е 283 бр.

Не са извършени промени по Правилата за обслужване на читателите. Бяха поканени първокласниците, както и децата от предучилищна подготвителна група,запознати с правилата на библиотеката.Срещите бяха интересни с игри и викторина към децата, чете на приказка и рисуване по стена .

Тази година обслужените читатели по домовете бяха по- малко.

Доближаването на библиотечното обслужване до нуждите и търсенията на читателската аудитория е на преден план в индивидуалната работа. Много ползватели на библиотеката и читалището имат нужда от информация, разпечатване или копиране на вид документи. Основната форма е беседата, прекият контакт с читателя. Възрастните читатели,търсят развлекателното четиво и се насочват предимно към художествената литература. Те са с определени предпочитания към новоизлизащите чужди заглавия.Учещите се пък търсят предимно издания, подпомагащи учебния процес, както в областта на художествената, така и на специализираната литература. Бяха връчени индивидуални награди за висока читателска активност на потребители и деца до 14 год. под формата на грамоти и книги.

**4.Културна дейност**

През цялата година редовно са подреждани витрини, рецитали, свързани с бележити дати, личности и събития, проведени в библиотеката. Образователни и настолни игри за децата от лятната читалня; периодично се провежда инициативата „Библиотекар за един ден” ; Деца четат на деца ; Маратон на четенето; подготовка за лазаруване, и коледно тържество. Бяха проведени срещи с автори Ирина Милчева и Пепа Павлова!Също така бяха лично подарени стихосбирки (Слънце събрано-Веселина Харизанова) и авторски книги, чиито дебюти и презентации са записани в плана за новата 2023г.

Библиотеката участва и спечели проект към МК на стойност 1289,55лв.(които са получени и заведени в началото на 2023год.) Не липсваха и книги дарени от дарители.

През 2022г. библиотеката се включи в няколко обучения и семинари, проведени от Методичен отдел-НБ „Иван Вазов“ Пловдив. Библиотека Марково съвместно с отдел American Corner Plovdiv(Михаил Свирачев) към НБ „Иван Вазов”, проведе обучителен демонстрационен урок с роботи Bee Bop с учениците от начален етап. В библиотеката бяха отбелязани всички бележити дати, годишнини и събития с рецитали от децата към театралната школа и самодейци към читалището, витрина, изложби!

1. Другата читалищна дейност – **художествено–творческата,** продължава да се развива. Запазиха се всички самодейни групи, клубове и школи, музикална школа за обучение по китара за деца и възрастни в читалището. На 30.03. стартира успешно нова начинаеща група по народни танци „Лудория“, а през м. юли по инициатива на дългогодишния самодеец Лазар Лазаров сформирахме и група за народни песни с ръководител Марияна Проданова.

И през новия творчески сезон 2022-2023г. в читалището продължават заниманията на децата в **арт работилничката,** основнооколо празници и различни събития – към нея се проявява интерес и желание от страна и на деца, и на родители. Заниманията ни се провеждат в съботните и неделни дни.

- Продължава дейността си и детски танцов състав **„Синчец”** с ръководители Кремена и Спиро Гогови .

- Продължава да развива дейността си и групата за народни танци за възрастни **ТК”Лудория”**

- **Детската школа по актьорско майсторство** с ръководители професионалните актьори Даниела Русева и Даниел Русев намери своето място в живота на читалището и се развива се успешно.

- **Група по** **таекуонд**о за деца се наложи и привлича все повече деца.

- **Школа по английски език** за деца

- **Школа по китара - в нея се обучават 4 деца.**

Читалището освен своите традиционни дейности , извършва и социални, и благотворителни такива. Ние се стараем да сме в услуга на всяка група от населението в селото.

Читалището работи в много добро взаимодействие с Кметство - с. Марково и кмета г-жа Десислава Терзиева, с ръководството на община Родопи, с училището и детската градина в селото, с представителите на местния бизнес и други неправителствени организации.

През м. май 2022г. след двегодишно прекъсване поради извънредната обстановка в страната, с подкрепата на Община Родопи , кметство Марково и дарители от местния бизнес организирахме и проведохме и наложилия се като традиционен наш празник „На мегдана , за колана”. На него участие взеха много танцови и певчески колективи от няколко общини - Пловдив, Родопи, Карлово, Хисар, Марица.

1. **Културен календар 2022г.**

**м. февруари**

* 14.02. - Участие на ДТС „Синчец“ с ръководители Кремена и Спиро Гогови на празника на лозарите „Трифон Зарезан“
* 17.02. - Изложба - витрина в библиотеката в чест на Васил Левски
* Връчване на грамоти на най-активен читател и най-малък читател на библиотеката
* 18.02. по случай годишнина от обесването на Апостола на свободата децата от Школата по актьорско майсторство и техните ръководители Даниела и Даниел Русеви подготвиха рецитал, който се излъчи в социалните мрежи. В клипа участваха 8 от децата.
* „Марково - съдба завинаги“ - открихме табло с най-значимите събития, места и личности от историята на Марково, дарение от Йордан Семерджиев и отбелязване на годишнината от създаването на музейната сбирка в читалището.
* 26.02. - Работилничка за изработване на мартеници от деца и родители с материали, осигурени от читалището
* 28.02. - Украсяване на мартенско дърво на центъра пред читалището от децата

**м. март**

**-** 01.03. Баба Марта и Ден на самодееца- традиционно връзване на мартенички на всички самодейци и на децата от училището

**- Трети март** националния празник - поклонение на паметниците на загиналите за свободата. Децата от театралната школа се представиха с празничен рецитал заедно с ръководителите им Даниела и Даниел Русеви.

Поднесени бяха венци и цветя. Всяка година този ден се чества съвместно от Читалище и Кметство- Марково.

* 08.03. Международният ден на жената отпразнувахме по един различен и неповторим начин - „Рисуване с чаша вино“ за всички дами от селото под ръководството на професионален художник
* 20.03. Детски пролетен бал с костюми на любими приказни герои и аниматор
* 27.03. - Втора вечер „ Рисуване с чаша вино“ с Ангелина Ризова
* 30.03. Обучителен демонстрационен семинар с робота Beebop

/Биибоп / на библиотеката съвместно с НБ “Иван Вазов“- Пловдив, проведен с учениците от начален етап на училището.

**м.април**

* 01.04. „ Весела ваканция“ - забавно състезание по редене на пъзели с ученици от селото
* 08.04. Изработване на великденски картички от децата за участие в благотворителна кампания, организирана от читалище „ Н.Й.Вапцаров“ в Разград
* 10.04. Седмица на четенето в библиотеката „Деца четат на деца“
* 16.04. - Лазаруване на момичета от селото, организиран от читалището
* 20.04. Рисуване на великденски картини на платно на децата с професионален художник
* 22.04. Изложба на детски рисунки в библиотеката по случай Световния ден на земята

**м. май**

.

* 14..05. III ФТФ „На мегдана, за колана“ с участие на 16 / наши и гостуващи / състави
* 24.05. Ден на Българската писменост и култура
* 25.05. По случай Деня на българската култура организирахме за децата рисуване с пръсти и с маслени бои под ръководството на Елена Кабир.

**м. юни**

**За Деня на детето - 1 юни** ДТС „Синчец“ участва в програмата за празника, организиран от Община Родопи за всички деца от селото с театрална постановка на Дани и Дани от театър „“Хамелеон“

* 02.06. Отбелязване на Деня на Ботев. Изложба-витрина за делото Христо Ботев
* 03.06. Среща - разговор с писателката Ирина Милчева и представяне пред местната общност на дебютния й сборник „Цяр“
* 04.06. Участие на ДТС“ Синчец“ на ДЮФТФ „С настроение под липите“ - Стара Загора 2022 и спечелени Първа награда за първа възрастова група и Втора награда за втората ни възрастова група.
* 12.06. Участие на ТК “Лудория: на Фолклорен фестивал „Помним, за да предадем“ в с. Крумово, общ. Родопи
* 14.06. Организирана екскурзия за децата самодейци на читалището до гр. Копривщица с посещение на Музея на хляба и традиционните храни
* 15.06. Празник на с. Марково „Свети Дух“ - Читалищна програма с участие на всички кубове школи на читалището
* 17.06. Трети пореден изпит за колан на групата по таекуон-до с треньор Атанас Болчинов

**м. юли**

* 19.06. Детски лагер в Конна база „Тара“ с. Ягодово - организирано посещение на деца от Марково за един ден в конната база.

**м. август**

* 07.08. Предпремиера - представление „Новите дрехи на царя“ и Театър „Хамелеон“ с Даниела и Даниел Русеви на нашата сцена
* 27.08. Дебют на новата група за народни песни „Лазарица“ с ръководител Марияна Проданова на благотворителен „Празник на смокинята“ в с. Бачково

**м. септември**

23.09. Представяне на документалния филм на Богдан Дарев „Кавал- парк“ пред публиката на с. Марково

**Месец Октомври**

* 08.10.2022г.- ТК „Лудория“ с ръководители Кремена и Спиро Гогови и Вокална група за народни песни „Лазарица“ при НЧ „Алеко Констнтинов-1907г.“- с. Марково взеха участие в „Празника на гроздето и виното“ с. Брестовица.
* В средата на месец октомври получихме дарение на климатик колона за залата на читалището от господин Жельо Петров и господин Томас Петров.
* 22.10.2022г.- се проведе Рисуване с пръсти за възрастни с художник Елена Кабир.
* В периода 24.10-06.11.2022г. в библиотеката беше изложена тематична витрина с великите будители от миналото.
* На 28.10.2022г бяхме поканени на открит урок с учениците от 3 клас към ОУ „Св. Св. Кирил и Методий“ с. Марково. Поводът беше 01.11.2022г Денят на народните будители, а темата на урока „300г от рождението на Паисий Хилендарски“.
* Следобедът на 28.10.2022г.- се проведе среща с авторката с Пепа Павлова и художникът Николай Татаров, които представиха пред децата на с. Марково „Офлайн поредица за деца“. Авторката представи любопитни факти за живота на пчелите и грижите за тях.
* 31.10.2022г.- В навечерието на „Денят на народните будители“ децата от Школата по актьорско майсторство отправиха виртуален поздрав в социалните мрежи към всички българи.

**Ноември**

* В началото на месеца беше дарен климатик за класната стая на читалището от семейство Дауст.
* През целият месец имаше редовни присъствени занимания на всички школи към читалището и библиотечна дейност.

**Декември**

* 03.12.2022г. – Украсяване на коледната елха на центъра в с. Марково съвместно с Кметство Марково и сдружение „Моето село Марково“.
* В следобедните часове на 03.12.2022г. се проведе коледна работилничка с деца, които сътвориха приказни картички и сурвачки за коледния ни благотворителен базар. Вечерта всички деца и родители присъстваха на запалването на коледните светлини на елхата.
* 15.12.2022г.- се откри Коледният ни благотворителен базар с подкрепата на госпожа Десислава Терзиева -кмет на с. Марково. В него взеха участие екипа на читалището и кметството, децата и госпожите от ДГ „Веселушка“, децата посещаващи школите към читалището и техните родители. Базарът продължи няколко дни , като на 17.12.2022г. на него присъстваше и Дядо Коледа.
* На 19.12.2022г се проведе Коледният благотворителен концерт „Подари мънико вълшебство“ с подкрепата на Кметство Марково и Сдружение „Моето село Марково“. В него участие взеха самодейците от читалищните школи, децата от ДГ „Веселушка“ и двете паралелки от 1 клас към ОУ „Св. Св. Кирил и Методий“ с. Марково. Накрая на концерта всички деца се срещнаха с Дядо Коледа, които ги зарадва с лакомства, осигурени от магазини Слънчеви лъчи.
* На 23.12.2022г. – успешно приключи благотворителната кампания „Подари вълшебство“ – разпределяне на осигурените продуктите и разнасяне по домовете.
* В навечерието на 23.12.2022г съобщихме събраната сума от съвместната ни инициатива с Кметство Марково „Подари мъничко вълшебство“- 5 371лв.
* През почивните коледни дни се извърши циклене и лакиране на подовата настилка в малкия салон на читалището.